b'\n_START_ARTICLE_\nPolandball\n_START_PARAGRAPH_\nPolandball, cunoscut \xc8\x99i sub denumirea de countryball, este un fenomen r\xc4\x83sp\xc3\xa2ndit pe Internet (en. Internet meme) ce a ap\xc4\x83rut \xc3\xaen una din sec\xc8\x9biunile Krautchan.net, \xc3\xaen a doua jum\xc4\x83tate a anului 2009. Fenomenul se manifest\xc4\x83 printr-un num\xc4\x83r mare de lucr\xc4\x83ri comice (online), unde \xc8\x9b\xc4\x83rile iau forma unor personaje caricaturale (de form\xc4\x83 sferic\xc4\x83) care interac\xc8\x9bioneaz\xc4\x83, comunic\xc4\x83 (de obicei \xc3\xaen englez\xc4\x83 neliterar\xc4\x83). Conversa\xc8\x9biile dintre aceste personaje comice fac referire la rela\xc8\x9bii interna\xc8\x9bionale, stereotipuri na\xc8\x9bionale, etc.\n_START_SECTION_\nBackground\n_START_PARAGRAPH_\nOriginea Polandball vine din \'r\xc4\x83zboiul cibernetic\' din August 2009 desf\xc4\x83\xc8\x99urat pe drawball.com \xc3\xaentre utilizatorii de internet din Polonia contra celor din restul lumii. Acest website ofer\xc4\x83 o suprafa\xc8\x9b\xc4\x83 de desenare virtual\xc4\x83 ce permite utilizatorilor de Internet s\xc4\x83 deseneze ce vor, chiar \xc8\x99i s\xc4\x83 deseneze peste desenele altora. \xc3\x8en comunitatea polonez\xc4\x83 a ap\xc4\x83rut ideea de a desena steagul Poloniei pe minge \xc8\x99i mii de polinezi au reu\xc8\x99it \xc3\xaempreun\xc4\x83 s\xc4\x83 preia controlul drawball cu un desen ce con\xc8\x9binea ro\xc8\x99u \xc8\x99i alb cu cuv\xc3\xa2ntul "POLSKA" scris \xc3\xaen mijloc. Dup\xc4\x83 o ac\xc8\x9biune coordonat\xc4\x83 pe 4chan, aceasta a fost acoperit\xc4\x83 cu o svastic\xc4\x83 uria\xc8\x99\xc4\x83._NEWLINE_Krautchan.net este un imageboard de limb\xc4\x83 german\xc4\x83 al c\xc4\x83rui forum /INT/ este frecventat de netizeni vorbitori de limb\xc4\x83 englez\xc4\x83. \xc3\x8enceputul fenomenului Polandball \xc3\xaei este atribuit lui Falco, un britanic de pe /INT/ care in septembrie 2009 a creat \xc3\xaen MS Paint prima versiune \xc3\xaen mod apolitic pentru a-l trolla pe Wojak, un polonez din cadrul aceluia\xc8\x99i forum care contribuie \xc3\xaentr-o englez\xc4\x83 stricat\xc4\x83, dup\xc4\x83 care desenele Polandball au fost preluate cu entuziasm de ru\xc8\x99i.\n_START_SECTION_\nTeme\n_START_PARAGRAPH_\nPremiza Polandball, care a c\xc4\x83p\xc4\x83tat popularitate dup\xc4\x83 accidentul de la Smolensk \xc3\xaen care a murit pre\xc8\x99edintele polonez Lech Kaczy\xc5\x84ski, este c\xc4\x83 reprezint\xc4\x83 Polonia \xc8\x99i istoria sa, rela\xc8\x9biile cu alte \xc8\x9b\xc4\x83ri, \xc8\x99i diverse stereotipuri, focaliz\xc3\xa2ndu-se pe megalomania polonez\xc4\x83 \xc8\x99i complexele na\xc8\x9bionale. Interactiunile \xc3\xaentre diferite countryball sunt de obicei scrise \xc3\xaen englez\xc4\x83 stricat\xc4\x83 \xc8\x99i sub-limbaj internet, amintind de fenomenul Lolcat \xc8\x99i de multe ori spre finalul pove\xc8\x99tii, Polonia, reprezentat\xc4\x83 intentionat cu ro\xc8\x99u deasupra albului (inversul steagului polonez), este de multe ori prezentat\xc4\x83 ca pl\xc3\xa2ng\xc3\xa2nd._NEWLINE_Unele pove\xc8\x99ti comice Polandball provin de la premiza c\xc4\x83 Rusia poate zbura \xc3\xaen spa\xc8\x9biu, in timp ce Polonia nu. Unul dintre cele mai populare episoade \xc3\xaencepe cu situa\xc8\x9bia \xc3\xaen care p\xc4\x83m\xc3\xa2ntul urmeaz\xc4\x83 a fi lovit de un meteorit uria\xc8\x99, ceea ce face ca toate \xc8\x9b\xc4\x83rile ce posed\xc4\x83 tehnologie spa\xc8\x9bial\xc4\x83 s\xc4\x83 p\xc4\x83r\xc4\x83seasca p\xc4\x83m\xc3\xa2ntul, mut\xc3\xa2ndu-se pe orbit\xc4\x83 \xc3\xaen jurul planetei. La final, Polonia r\xc4\x83mas\xc4\x83 \xc3\xaenc\xc4\x83 pe p\xc4\x83m\xc3\xa2nt, pl\xc3\xa2nge \xc8\x99i pronun\xc8\x9b\xc4\x83 in englez\xc4\x83 stricat\xc4\x83 fraza emblematic\xc4\x83 "Poland cannot into space". \xc3\x8en acest fel umoristic, ru\xc8\x99ii termin\xc4\x83 orice discu\xc8\x9bie cu polonezii despre ce \xc8\x9bara e superioar\xc4\x83. \xc3\x8en alt\xc4\x83 poveste Polandball care se afund\xc4\x83 \xc3\xaen satira istoric\xc4\x83 \xc8\x99i politic\xc4\x83, Polonia este vazut\xc4\x83 ca enerv\xc3\xa2nd alte countryball cu proclama\xc8\x9bia "So when we crushed Russia and the turks [sic] were were the biggest country in the world... and..", f\xc4\x83c\xc3\xa2ndu-i pe ceilal\xc8\x9bi s\xc4\x83 r\xc3\xa2d\xc4\x83. Polonia, deja iritat\xc4\x83, murmur\xc4\x83 kurwa, \xc8\x99i ridic\xc4\x83 o pl\xc4\x83cu\xc8\x9ba cu "Internet serious business", care este un slogan pe internet f\xc4\x83cut s\xc4\x83 ia \xc3\xaen der\xc3\xa2dere pe cei care trateaz\xc4\x83 un subiect cu dispre\xc8\x9b \xc8\x99i, urm\xc4\x83rind conven\xc8\x9bia Polandball, termin\xc4\x83 pl\xc3\xa2ng\xc3\xa2nd.\n_START_SECTION_\nAlte countryball\n_START_PARAGRAPH_\nPolandball poate include \xc8\x99i lucr\xc4\x83ri comice despre alte \xc8\x9b\xc4\x83ri, dar \xc3\xaen mod conven\xc8\x9bional \xc8\x99i acestea sunt denumite tot Polandball, de\xc8\x99i pot fi denumite de asemenea \xc8\x99i countryballs. \xc3\x8en conformitate cu Lurkmore.to, Bavaria are propria sa minge (ball) dup\xc4\x83 cum altele au mai fost create \xc8\x99i pentru Statele Unite ale Americii, Catalonia sau Siberia, printre altele. Singapore are forma unui triunghi \xc8\x99i se nume\xc8\x99te Tringapore; Israel are forma unui hipercub (\xc3\xaen referin\xc8\x9ba la fizica everiasc\xc4\x83); Kazakhstan are forma unei c\xc4\x83ramizi \xc8\x99i Marea Britanie este reprezentat\xc4\x83 cu joben \xc8\x99i monoclu.'